Α.Ο. Τρίκαλα

Ο Αθλητικός Όμιλος Τρίκαλα, με τον διακριτικό τίτλο «Α.Ο. Τρίκαλα» ή με το ακρωνύμιο «Α.Ο.Τ.», είναι ελληνικό ποδοσφαιρικό σωματείο το οποίο εδρεύει στα Τρίκαλα και ιδρύθηκε στις 16 Ιουλίου 1963. Επίσημα χρώματα του αποτελούν το μπλε, το κόκκινο και το λευκό. Το έμβλημα του είναι 2 συνδεδεμένοι κύκλοι, ένας μπλε και ένας κόκκινος.  

Το τμήμα ποδοσφαίρου αγωνιζόταν στις επαγγελματικές εθνικές κατηγορίες με την επωνυμία «Αθλητικός Όμιλος Τρίκαλα Ποδοσφαιρική Ανώνυμη Εταιρεία» και με τον διακριτικό τίτλο «Α.Ο. Τρίκαλα Π.Α.Ε.». Από την αγωνιστική περίοδο 2022–2023 αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας. Χρησιμοποιεί ως αγωνιστική έδρα το Δημοτικό Στάδιο Τρικάλων το οποίο έχει χωρητικότητα 15.000 θέσεων.

 Ιστορία 
 Πριν τη συγχώνευση 
Έως και το 1963 η πόλη ήταν μοιρασμένη ποδοσφαιρικά μεταξύ των δύο ομάδων που κυριαρχούσαν, του Α.Ο. Αχιλλεύς Τρικάλων και της Α.Ε. Τρικάλων. Ο πρώτος αποτελούσε μία από τις παλαιότερες στην ευρύτερη περιοχή, έχοντας ιδρυθεί το 1923,ως ανεξάρτητο ποδοσφαιρικό τμήμα του Μουσικογυμναστικού Συλλόγου Τρικάλων, με επικεφαλής τον Αλέκο Πιτυρίγκα και υπό την ονομασία Διάπλασις Νέων Τρικάλων. Με τροποποίηση του καταστατικού της το 1926, μετονομάστηκε σε Ποδοσφαιρικό Όμιλο Τρικάλων "Ο Αχιλλεύς". αλλά στη διάρκεια των ετών είχε υποστεί διάφορες μετονομασίες και συγχωνεύσεις. Θεωρούταν ότι αντιπροσώπευε την άρχουσα τάξη της πόλης και βασικό του χρώμα ήταν το μπλε. Αντίθετα, κόκκινα φορούσε η ΑΕΤ που υποστηριζόταν κυρίως από τις λαϊκότερες τάξεις και η οποία είχε ιδρυθεί το 1951 από συγχώνευση άλλων σωματείων.

Η αντιπαλότητά τους κατά την αγωνιστική περίοδο 1962–63 που αμφότερες μετείχαν στη Β΄ Εθνική, είχε ως συνέπεια την κατάληψη της 2ης και 4ης θέσης και την απώλεια τόσο του πρωταθλήματος για την Α.Ε. Τρικάλων στην ισοβαθμία από τον Εδεσσαϊκό, όσο και βασικότερα της ευκαιρίας σε κάποια από τις δύο να διεκδικήσει την άνοδο στην ανώτατη κατηγορία του ελληνικού ποδοσφαίρου μέσω αγώνων μπαράζ.

 Η ίδρυση της νέας ομάδας 
Το συγκεκριμένο γεγονός υποχρέωσε τα μέλη των δύο συλλόγων, κατόπιν έντονων πιέσεων τόσο της τοπικής φίλαθλης κοινωνίας, όσο και των ίδιων των παικτών, να ξεπεράσουν οποιεσδήποτε αντιρρήσεις του παρελθόντος και να προχωρήσουν στη συγχώνευση. Στις 10 Ιουλίου 1963 πραγματοποιήθηκαν παράλληλες γενικές συνελεύσεις των ΔΣ του Αχιλλέα Τρικάλων και της ΑΕΤ όπου αποφασίστηκε η συγχώνευση και η δημιουργία του Α.Ο. Τρίκαλα με φανέλα κόκκινη-μπλε και έμβλημα δύο ενωμένους κύκλους ανάλογων χρωματισμών. Τη νέα ομάδα στελέχωσαν οι καλύτεροι ποδοσφαιριστές της ΑΕΤ και τον Αχιλλέα ενώ οι υπόλοιποι εντάχθηκαν στον Α.Ο. Δήμητρα Τρικάλων που δημιουργήθηκε για να αγωνιστούν εκεί οι υπόλοιποι ποδοσφαιριστές.

Στις 16 Ιουλίου 1963, δημιουργήθηκε επίσημα ο Αθλητικός Όμιλος Τρίκαλα. Το βράδυ εκείνης της ημέρας έγινε η πρώτη κοινή συνεδρίαση των διοικητικών συμβουλίων Α.Ε. Τρικάλων και Αχιλλέα Τρικάλων που συγχωνεύθηκαν για να σχηματίσουν την “υπερομάδα” που από την αρχή ονόμασαν έτσι οι φίλαθλοι, όπου στη συνέχεια αυτή η ομάδα θα γνωρίσει μεγάλες δόξες και ακριβώς με την πρώτη χρονιά ανέβηκε στην Α΄ Εθνική αναδεικνύοντας παράλληλα σπουδαίους ποδοσφαιριστές.

Το πρώτο διοικητικό συμβούλιο αποτελούνταν από τους:

 Πρόεδρος: Γεώργιος Χατζόπουλος
 Α΄ Αντιπρόεδρος: Κωνσταντίνος Κλιάφας
 Β΄ Αντιπρόεδρος: Ελευθέριος Σίμος
 Ταμίας: Νικόλαος Παπαπολύζος
 Γενικός Γραμματέας: Βασίλειος Τσαπάλας
 Γενικός Αρχηγός: Χρήστος Γιωτάκης
 Έφορος: Στέργιος Στόφας
 Μέλη: Βασίλειος Κωστόπουλος, Κίμωνας Πυργιώτης, Κωνσταντίνος Φούσκας, Δημήτριος Λάμπρου & Γεώργιος Λεβέντης

Η Α.Ε. Τρικάλων επανιδρύθηκε αργότερα και έφτασε να μετάσχει μέχρι και την 4η κατηγορία (ερχόμενη μάλιστα αντιμέτωπη τόσο με τον Α.Ο. Τρίκαλα, όσο και με τον Α.Ο. Δήμητρα Τρικάλων), πριν επανέλθει στα πρωταθλήματα της Ε.Π.Σ. Τρικάλων.

 Μισός αιώνας (1963–2013) 
Επιτυγχάνοντας την άνοδο κατά το πρώτο κιόλας έτος της ύπαρξής του, ο Α.Ο. Τρίκαλα αγωνίστηκε στην Α΄ Εθνική για 6 συνολικά περιόδους μέσα σε 10 χρόνια (1964–1973). 

Η περίοδος 1973–74 συμπληρώνοντας 10 χρόνια  από την ίδρυσή της, βρήκε την ομάδα να διεκδικεί την άνοδο στην Α΄ Εθνική τερματίζοντας στην 5η θέση. Την σύνθεση του ΑΟΤ την χρονιά εκείνη αποτελούσαν: Στέργιος Πιτσαρής, Παντελής Λάκης Κατσιάκος, Γιώργος Γιωργίτσης, Κυριάκος Αρώνης, Σωτήρης Νίκας, Κώστας Παπασίμος, Βαγγέλης Παραπραστανίτης, Γιάννης Καραγεωργίου, Γιάννης Χονδρός, Στέφανος Μυλωνάς, Θανάσης Συνάτκας, Αδάμ Βουνοτριπίδης, Σπύρος Ρούλης Ζήκος, Σωτήρης Καλαντζής, Νίκος Μουλιώτας, Χρήστος Μπαμπούρης, Αποστόλης Πάντος, Γιάννης Ρίζος, Νίκος Χατζηγιάννης, Στάθης Ασλάνογλου, Βασίλης Θεοδοσόπουλος, Δημήτρης Κοντάκης, Θανάσης Μπακάλης και Νίκος Παναγιωτίδης. 

Σταθεροποιήθηκε επί ένα ίδιο διάστημα στη Β΄ Εθνική Κατηγορία, πριν αρχίσει να εναλλάσσεται μεταξύ αυτής και της Γ΄ Εθνικής. Νέα ανοδική πορεία ξεκίνησε το 1994, με την κατάκτηση για 6η φορά στην ιστορία του το πρωτάθλημα της Γ΄Εθνικής το 1995. Η σύνθεση της πρωταθλήτριας ομάδας με γενικό αρχηγό τον Ελευθέριο Τζερεμέ και προπονητή τον Μιχάλη Φιλίππου (αντικατέστησε τον Παναγιώτη Κερμανίδη) ήταν: Γιάννης Γκαλίτσιος, Γκανάς, Τσιούκας, Κνέζεβιτς, Γ.Λεκίδης, Αλ.Κατσιαούνης, Βουλόγκας Σ. (τερματοφύλακες), Γκουγκουλής, Μούτσιος, Πρεκατές, Αγγελόπουλος Α., Γ.Δοδοντσάκης, Γκαραγκούνης, Ταβουκτσής, Τζώρτζης, Θεοδοσιάδης, Πράπας, Βάσι, Κωνσταντινίδης, Χασεκίδης, Μανίκας, Καραΐσκος, Κατσιούλας, Παπακωνσταντίνου.Τρία σπάνια βίντεο απο τον ΑΟ Τρίκαλα την σεζόν 1994-95 - goal-trikala.gr

Το 1999 ο ΑΟΤ πήρε τον τίτλο του πρωταθλητή και της Β΄ Εθνικής (για 4η φορά) μετά από νίκη με 2-1 κόντρα στον Παναιτωλικό στις 30 Μαΐου 1999 και επέστρεψε στα "μεγάλα σαλόνια" έπειτα από μία 26ετία.

Διαδοχικοί υποβιβασμοί, εντούτοις, τον οδήγησαν το 2003 στην Δ΄ Εθνική, γεγονός πρωτόγνωρο στη 40χρονη έως τότε ιστορία του. Προβιβάστηκε στην Γ΄ Εθνική το 2009 (ως πρωταθλητής του 4ου Ομίλου) και την επόμενη περίοδο 2009–10 κατέλαβε, αν και νεοφώτιστος, τη 2η θέση στο Βόρειο Όμιλο. Απέκτησε έτσι το δικαίωμα να διεκδικήσει σε αγώνα μπαράζ μία δεύτερη συνεχόμενη άνοδο, την οποία και πέτυχε με το 2-0 επί του Βύζαντα Μεγάρων στο Στάδιο της Νέας Σμύρνης παρουσία 5.000 περίπου Τρικαλινών φιλάθλων.

Την 4η θέση κατά την κανονική περίοδο της Β΄ Εθνικής Κατηγορίας (Football League) 2010–11, ακολούθησε η εκ των υστέρων αποβολή από το πρωτάθλημα ως τιμωρία λόγω της κατάθεσης για συμμετοχή σε αυτό (καλοκαίρι 2010) πλαστής εγγυητικής επιστολής στην Επιτροπή Επαγγελματικού Αθλητισμού (Ε.Ε.Α.) από τη διοίκηση του Βαγγέλη Πλεξίδα. Το γεγονός είχε ως συνέπεια, αντί για τη διεκδίκηση μέσω των πλέι οφ ανόδου μίας θέσης στην Α΄ Εθνική (μετά 11ετία), ο σύλλογος να τιμωρηθεί με υποβιβασμό στην Δ΄ Εθνική Κατηγορία. Οικονομικά προβλήματα τελικά, δεν επέτρεψαν στον Α.Ο.Τ. να λάβει μέρος στην Δ΄ Εθνική την σεζόν 2011–12, ούτε όμως στην Α΄ Κατηγορία Ε.Π.Σ. Τρικάλων, με συνέπεια την κατάπτωση για την επόμενη αγωνιστική χρονιά (2012–13) στο τρίτο της και τελευταίο επίπεδο, όπου επίσης δεν έλαβε μέρος, που είχε αυτοδίκαια καταπέσει εξαιτίας της αγωνιστικής αδράνειας.

 Επαναδραστηριοποίηση και νέα συγχώνευση (2013) 
Αποτέλεσμα της σχεδόν διετούς αδρανοποίησης του ΑΟ Τρίκαλα, ήταν να διατρέξει σοβαρό κίνδυνο διαγραφής του από το μητρώο συλλόγων της Ελληνικής Ποδοσφαιρικής Ομοσπονδίας (ΕΠΟ), εάν επί τρίτη συνεχή περίοδο δεν παρουσίαζε αγωνιστική δράση. Χάρις την κινητοποίηση των οργανωμένων οπαδών του, των Σακαφλιάδων, παλαίμαχων παικτών και απλών φιλάθλων της πόλης, αρχικά διορίστηκε διοίκηση Πρωτοδικείου και έπειτα εκλέχθηκε διοίκηση μελών του σωματείου, η οποία ανέλαβε το δύσκολο έργο παλινόρθωσης του ΑΟΤ εν μέσω των εξαιρετικά δυσμενών οικονομικών συγκυριών για τη χώρα.

Ο ΑΟΤ εντάχθηκε στην Α1 κατηγορία (2η ιεραρχικά) της ΕΠΣ Τρικάλων και αγωνίστηκε για πρώτη φορά στην ιστορία του σε επίπεδο ποδοσφαίρου νομού (τοπικό), ακριβώς τη χρονιά συμπλήρωσης μισού αιώνα ζωής και επιτυχημένης πορείας στα εθνικά πρωταθλήματα. Παράλληλα, την ίδια περίοδο μετείχε στο πρωτάθλημα της Γ΄ Εθνικής μία ομάδα με παρόμοια ονομασία, έμβλημα και χρώματα, ο Α.Ο. Τρίκαλα 1963, η οποία προέκυψε από τη μετονομασία του συλλόγου «Α.Σ. Τρίκαλα 2011».Απέρριψε το Ειρηνοδικείο Τρικάλων την αίτηση του Α.Ο. Τρίκαλα  trikalanews.gr Εν μέσω πολλών αντιδράσεων από μέλη και φιλάθλους του ΑΟΤ, σε συνδιασμό με τη χαμηλή προσέλευση στο γήπεδο, ο πρόεδρος του Α.Ο. Τρίκαλα 1963 αποφάσισε να μη λάβει μέρος η ομάδα στο πρωτάθλημα της επόμενης περιόδου.Δεν θα συμμετέχει στη Γ'! sportsup.gr

Τον Ιούλιο του 2014 και μετά την κατάκτηση της πρώτης θέσης του Β΄ ομίλου στην Α1 κατηγορία ΕΠΣ Τρικάλων, ο ΑΟΤ με απόφαση της Γενικής του Συνέλευσης συγχωνεύθηκε με τον ΑΟ Φλαμουλίου ΤρικάλωνΟ Α.Ο. Τρίκαλα στη Γ΄Εθνική μέσω Φλαμουλίου, (archive) tameteora.gr, πρωταθλητή της Α΄ κατηγορίας ΕΠΣΤ ο οποίος είχε μόλις πετύχει την άνοδό του στη Γ' Εθνική μέσω του ειδικού ερασιτεχνικού πρωταθλήματος 2014. Ως Α.Φ.Μ. του νέου σωματείου παρέμεινε αυτό του Φλαμουλίου, ωστόσο χρώματα, διακριτικά, σήμα και ύμνος επιλέχθηκαν εκείνα του Α.Ο. Τρίκαλα. Βασικός χρηματοδότης της προσπάθειας αναγέννησης του συλλόγου ήταν ο Χάρης Κουτσούρης. Για την αγωνιστική περίοδο 2014–15 ο ΑΟΤ συμμετείχε εκ νέου στη Γ΄ Εθνική (ερασιτεχνική από το καλοκαίρι του 2013 κατόπιν της αναδιάρθρωσης των ποδοσφαιρικών κατηγοριών) και κατάφερε να κερδίσει το πρωτάθλημα και μαζί με αυτό την άνοδό του στη Football League.

Στις 21 Μαρτίου 2015 κατέκτησε το Κύπελλο Γ΄ Εθνικής για την περίοδο 2014–15 (κατά τη δεύτερη και τελευταία διεξαγωγή του θεσμού), νικώντας 3-2 τον Εθνικό Πειραιώς στον τελικό του Δημοτικού Σταδίου Άμφισσας.Ο ΑΟΤ Κυπελλούχος Γ΄ Εθνικής 2015!, Ελληνική Ποδοσφαιρική Ομοσπονδία

 Στις επαγγελματικές κατηγορίες (2015–2022) 
Από την σεζόν 2015–16 έως την σεζόν 2018–19 αγωνίστηκε στην Football League ως 2η κατηγορία, ενώ την σεζόν 2019–20 αγωνίστηκε στην Football League ως 3η κατηγορία, στην οποία κατέκτησε την πρώτη θέση και την επάνοδο στην 2η κατηγορία ως Super League 2.

Στην νέα 2η κατηγορία, την Super League 2 αγωνίστηκε τις περιόδους 2020–21 και 2021–22. Την πρώτη σεζόν αγωνίστηκε στα πλέι άουτ κατακτώντας άνετα την παραμονή, όμως την επόμενη σεζόν, με το καθεστώς των δύο ομίλων στην κατηγορία, τερμάτισε στην τελευταία θέση του Βορείου ομίλου με 21 βαθμούς και γνώρισε τον υποβιβασμό στις ερασιτεχνικές κατηγορίες ύστερα από 7 χρόνια. "Μαύρη" σελίδα για εκείνη την περίοδο αποτέλεσε το γεγονός ότι η ομάδα δεν κατέβηκε να αγωνιστεί κόντρα στην ΑΕΛ στο παιχνίδι της τελευταίας αγωνιστικής στο Στάδιο Αλκαζάρ.

 Νέα αρχή (2022–Σήμερα) 
Την σεζόν 2022–23 σώθηκε σχετικά άνετα έχοντας ένα νεανικό και δυναμικό σύνολο τερματίζοντας στην 6η θέση του 3ου ομίλου. Την επόμενη σεζόν 2023–24 γλύτωσε για 2 βαθμούς τα μπαράζ παραμονής και τερμάτισε στην 10η θέση μεταξύ 18 συλλόγων. Την αγωνιστική περίοδο 2024-2025 συμμετείχε ξανά στην Γ Εθνική τερματίζοντας στην 7η θέση. 

 Η διαχρονική πορεία 
 Περίοδος Κατηγορία Θέση Παρατηρήσεις 1963–64  Β΄ Εθνική  1η  άνοδος  1964–65  Α' Εθνική  12η 1965–66  11η  1966–67  16η  υποβιβασμός  1967–68  Β΄ Εθνική  1η  άνοδος  1968–69  Α΄ Εθνική  16η  υποβιβασμός  1969–70  Β΄ Εθνική  2η  1970–71  1η  άνοδος  1971–72  Α΄ Εθνική  12η  1972–73  17η  υποβιβασμός  1973–74  Β΄ Εθνική  5η  1974–75  8η  1975–76  9η  1976–77  6η  1977–78  10η  1978–79  7η  1979–80  5η  1980–81  14η 1981–82  10η 1982–83  14η  υποβιβασμός  1983–84  Γ΄ Εθνική  2η  άνοδος  1984–85  Β΄ Εθνική  14η  1985–86  7η  1986–87  12η  1987–88  17η  υποβιβασμός  1988–89  Γ΄ Εθνική  17η    1989–90  11η 1990–91  2η  άνοδος  1991–92  Β΄ Εθνική  18η  υποβιβασμός  1992–93  Γ΄ Εθνική  7η  1993–94  5η  1994–95  2η  άνοδος  1995–96  Β΄ Εθνική  10η  1996–97  8η  1997–98  7η  1998–99  1η  άνοδος  1999–00  Α΄ Εθνική  18η  υποβιβασμός  2000–01  Α΄ Κατηγορία  14η  υποβιβασμός  2001–02  Γ΄ Εθνική  13η 2002–03  20η  υποβιβασμός  2003–04  Δ΄ Εθνική  3η  2004–05  1η  άνοδος  2005–06  Γ΄ Εθνική  12η 2006–07  14η  υποβιβασμός  2007–08  Δ΄ Εθνική  2η  2008–09  1η  άνοδος  2009–10  Γ΄ Εθνική  2η  άνοδος  2010–11 Φούτμπολ Λιγκ  18η  υποβιβασμός 2011–12  απόσυρση από Δ΄ Εθνική  κατάπτωση  2012–13  σε αδράνεια 2013–14  2014–15  Γ΄ Εθνική  1η  άνοδος 2015–16  Φούτμπολ Λιγκ  3η  2016–17  5η  2017–18   6η  2018–19  12η  2019–20  Φούτμπολ Λιγκ  1η  άνοδος 2020–21 Σούπερ Λιγκ 2 8η  2021–22  17η  υποβιβασμός 2022–23  Γ΄ Εθνική  6η 2023–24  10η 2024–25  7η 2025–26  

 Σύνολα συμμετοχών στα εθνικά πρωταθλήματα  
 Κατηγορία  ΣυμμετοχέςΑ΄ Εθνική 7 Β΄ Εθνική / Α΄ Κατηγορία / Φούτμπολ Λιγκ / Σούπερ Λιγκ 2  31 (23 / 1 / 5 / 2) Γ΄ Εθνική / Γ΄ Εθνική Ερασιτεχνική / Φούτμπολ Λιγκ 18 (12 / 5 / 1) Δ΄ Εθνική 4 

 Τίτλοι - Διακρίσεις 
 Β´ κατηγορία
 Πρωταθλητής (4): 1963–64, 1967–68, 1970–71, 1998–99
Δεύτερη Θέση (1): 1969–70
 Γ´ κατηγορία
 Πρωταθλητής (2): 2014–15, 2019–20
Δεύτερη Θέση (4): 1983–84, 1990–91, 1994–95, 2009–10
 Δ´ κατηγορία
 Πρωταθλητής (1): 2004–05, 2008–09
Δεύτερη Θέση (1): 2007–08
 Κύπελλο ΕΠΣ Τρικάλων
 Κυπελλούχος (3): 2003–04, 2023–24, 2024–25
 Κύπελλο Γ΄ Εθνικής
 Κυπελλούχος (1): 2014–15
 Κύπελλο Ελλάδας
 Ημιτελικά Κυπέλλου (1): 1966

 Οι πρώτοι σε τέρματα και συμμετοχές
Οι παρακάτω είναι οι κορυφαίοι σε τέρματα και συμμετοχές παίκτες του ΑΟ Τρίκαλα, σε όλες τις επίσημες διοργανώσεις που έχει αγωνιστεί η ομάδα:

+ Τέρματαα/αΌνομαΤέρματα 1  Σωτήρης Καλαντζής  92 2  Βαγγέλης Τσιούκας  91 3  Μάκης Χαριτίδης  83 4  Γιώργος Λαγάρας  58 5  Σωτήρης Φασούλας  57 6  Παύλος Μπεβενίου  55 7  Νίκος Κουσκουνάς  55 8  Γιάννης Χονδρός  51 9  Βαγγέλης Παραπραστανίτης  46 10  Μπάμπης Πιττάκας  44

+ Συμμετοχέςα/αΌνομαΣυμμετοχές 1  Σωτήρης Καλαντζής  344 2  Ξενοφών Πάτρας 334 3  Θανάσης Αναστασίου  320 4  Θανάσης Μπακάλης  313 5  Γιώργος Λαγάρας  311 6  Χρήστος Πράπας  311 7  Σωτήρης Νίκας  305 8  Θανάσης Συνάτκας  289 9  Στέφανος Μυλωνάς  278 10  Γιώργος Λούκας  254

 Καλαντζής - Μπεβενίου 
Δύο παλαίμαχοι του ΑΟ Τρίκαλα συμπεριλαμβάνονται από τον ΠΣΑΠ (Πανελλήνιος Σύνδεσμος Αμειβομένων Ποδοσφαιριστών) στην έκδοσή του "Οι Κορυφαίοι των Γηπέδων" με βιογραφίες 500 Ελλήνων και ξένων άσων.
 Σωτήρης Καλαντζής: 6 περίοδοι στην Α΄ Εθνική με 151 συμμετοχές (5 ως αλλαγή) και 26 τέρματα (1 πέναλτι), μέλος της 2ης καλύτερης 11άδας του πρωταθλήματος 1971–72.
 Παύλος Μπεβενίου: 5 περίοδοι στην Α΄ Εθνική με 97 συμμετοχές (5 ως αλλαγή) και 17 τέρματα (4 πέναλτι).

 Άλλοι διακεκριμένοι παίκτες 
Οι εξής άρχισαν την καριέρα τους με τον ΑΟ Τρίκαλα για να μεταγραφούν σε μεγαλύτερα σωματεία (κατά χρονολογική σειρά):

 Όνομα (διάστημα στον ΑΟΤ)  μεταγραφή σε Απόστολος Τόσκας (1965–1969), Γιώργος Σιδηρόπουλος (1968–1973), Βαγγέλης Παραπραστανίτης (1973–1980)  ΑΕΚ Βασίλης Αλεξίου (έως 1976), Λάκης Κατσιάκος (1971-1977)  Παναθηναϊκό Βασίλης Σκούτας (έως 1980), Γιώργος Κολτσίδας (1988–1992)  Άρη Δημήτρης Γκένας (έως 1986), Κώστας Φορτούνης (2008–2010)  Ολυμπιακό Λαζάρ Ράντοβιτς (1965 από την Παρτιζάν Βελιγραδίου)  Αϊντχόφεν (Ολλανδία)Παναγιώτης Κόρμπος (2010–2011) Πανιώνιος 

 Ο Ράντοβιτς είχε ήδη 7 εμφανίσεις στην εθνική Γιουγκοσλαβίας,βάση δεδομένων ευρωπαϊκών εθνικών ομάδων ποδοσφαίρου eu-football.info ενώ με την Ελλάδα χρίστηκαν διεθνείς και οι τρεις της ΑΕΚ (γεγονός που επιβράβευε την επιλογή της για ενίσχυση με ποδοσφαιριστές του νομού Τρικάλων, όπως παλαιότερα είχε επιχειρήσει και με τους Καλαντζή-Μπεβενίου).
 Ο Γιώργος Σιδηρόπουλος αποτελεί χρονικά το δεύτερο τερματοφύλακα στην ιστορία της Α' Εθνικής και τον πρώτο με ελληνική υπηκοότητα ο οποίος χρίστηκε σκόρερ (εκτέλεσε εύστοχα πέναλτι στο ΑΟΤ-Παναθηναϊκός 1-2, 12 Μαρτίου 1972), έπειτα από το διεθνή με την Κύπρο Ανδρέα Φιλώτα του Ολυμπιακού Λευκωσίας την περίοδο 1967–68."Το έπος της Α' Εθνικής", Γιώργος Ν. Παγιωτέλης, σειρά άρθρων-αφιερωμάτων περιοδ. «Οι ΠΑΓΚΟΣΜΙΟΙ» (τχ. 21), Αθήνα Σεπτ 1995, σελ. 28

 Στην Α΄ Εθνική 
Ως βασικά στελέχη κατά την περίοδο 1964–65 της παρθενικής συμμετοχής, αγωνίζονταν οι: Φ. Κόκκαλης (κορυφαίος αριστερός αμυντικός του επόμενου πρωταθλήματος!), Μάκης Χαριτίδης (6ος σκόρερ της περιόδου με 14 γκολ, ρεκόρ έτους για τον ΑΟΤ στη μεγάλη κατηγορία), Μίμης Ζάχος, Σωτήρης Καλαντζής, Γ. Πανταζής, Γιάννης Κλαπανάρας (τεχνικός μετά στο σύλλογο), Γιάννης Μακρής (επίσης), Δ. Μπρουζούκης, Τ. Κακαβίτσας, Λύμπος, Τζωρτζής, Μαυρίκος, Χρ. Πουλιάνας και Κ. Τζελαλίδης, οι οποίοι κατά το δεύτερο γύρο πλαισιώθηκαν με το διεθνή Λαζάρ Ράντοβιτς  από το Μαυροβούνιο και το Μίχαλι Μέσαρος από την Ουγγαρία, τους πρώτους (κρυφο) επαγγελματίες ξένους στην ιστορία της Α' Εθνικής."Το έπος της Α' Εθνικής", Γιώργος Ν. Παγιωτέλης, σειρά άρθρων-αφιερωμάτων περιοδ. «Οι ΠΑΓΚΟΣΜΙΟΙ» (τχ. 12), Αθήνα Σεπτ 1994, σελ. 47πρώτος ξένος γενικά υπήρξε ο Σύριος ενδιάμεσος κυνηγός (μέσα αριστερά) Ιμπραήμ Μουχραμπί της ΑΕΚ. Ο ίδιος αποτελεί και τον πρώτο ξένο σκόρερ, καθώς στο ντεμπούτο του κατά την πρεμιέρα της περιόδου 1962–63 πέτυχε χατ τρικ στο 7-2 επί του Αιγάλεω, αναδεικνυόμενος 3ος σκόρερ της ΑΕΚ (πίσω από Νεστορίδη, Παπαϊωάννου) τελικά και βοηθώντας την να κατακτήσει τον τίτλο.

Κατά την επόμενη δεκαετία και σπουδαιότερη της ιστορίας του σωματείου, εντάχθηκαν στο δυναμικό του οι: Ζυγουλίκας, Απόστολος Τόσκας (παρά τον υποβιβασμό, 3ος καλύτερος κεντρικός αμυντικός της περιόδου 1968–69 και άμεσα στην ΑΕΚ), Γιάννης Ζαφειρόπουλος (έπειτα προπονητής), Μιχαηλίδης, Ραχαβέλιας, Παύλος Μπεβενίου, Νίκας, Θανάσης Συνάτκας (επαναπατρισμένος Έλληνας της Ουγγαρίας - από τον Ολυμπιακό), Γιώργος Σιδηρόπουλος (κορυφαίος τερματοφύλακας της περιόδου 1971–72, τον "άρπαξε" η ΑΕΚ με τον υποβιβασμό του επόμενου χρόνου), Μυλωνάς, Παπασίμος, Γιάννης Χονδρός, Φωτόπουλος (από τον Εθνικό), Λάκης Κατσιάκος και Οδυσσέας Βακάλης (δανεικός από τον Παναθηναϊκό την περίοδο 1972–73).

Από τους βασικούς την περίοδο 1999–00 (επιστροφή μετά 26ετία και άμεσος υποβιβασμός), τέλος, αξιοσημείωτη πορεία είχαν ήδη ή σημείωσαν οι:
Δημήτρης Μπουγάς (κυπελλούχος το 1998 με τον Πανιώνιο), Σάσα Γιοβάνοβιτς (Σέρβος), Δημήτρης Κοτταράς (τερματοφύλακας) και  Γιάννης Χλωρός.

 Προπονητές 
Πρώτος προπονητής στην ιστορία του Α.Ο. Τρίκαλα υπήρξε το 1963 ο πρώην διεθνής τερματοφύλακας του Πανιωνίου, Νίκος Πεντζαρόπουλος, ο οποίος δεν πανηγύρισε την άνοδο στην Α΄ Εθνική Κατηγορία, καθώς στη διάρκεια της περιόδου 1963–64 ανέλαβε ο Βασίλης Πελίγκος και ακολούθησε ο Στέφαν Καραμφίλοβιτς. Αυτός υπήρξε και ο επικεφαλής κατά την παρθενική συμμετοχή στην Α΄ Εθνική την περίοδο 1964–65, όπου και εξασφαλίστηκε η παραμονή. Με τον Αλεξάντερ Πέτροβιτς ο Α.Ο. Τρίκαλα είχε τη σημαντικότερη επιτυχία της ιστορίας του, την 11η θέση στο επόμενο πρωτάθλημα, αλλά γνώρισε και τον υποβιβασμό αμέσως έπειτα (ο Γιουγκοσλάβος θα επιστρέψει για μικρό διάστημα επί 3ης κατηγορίας, μετά από 16 χρόνια!

Πέραν του Καραμφίλοβιτς, τρεις ακόμη προβίβασαν την ομάδα στα "μεγάλα σαλόνια": το 1968 ο Νίκος Μπαϊρακτάρης, το 1971 ο Ανδρέας Σταματιάδης (ο νεότατος, τότε, πρώην διεθνής επιθετικός της Α.Ε.Κ. και αργότερα τεχνικός της εθνικής Ελπίδων) και το 1999 ο Μιχάλης Φιλίππου.

Στις μικρότερες κατηγορίες την ανέβασαν τρεις παλαίμαχοι -συμπτωματικά- του Π.Α.Ο.Κ.: Χρήστος Τερζανίδης στη Β΄ Εθνική το 1984, Παναγιώτης Κερμανίδης στη Β΄ Εθνική το 1991 και 1995 και Γιώργος Σκαρτάδος στην Γ΄ Εθνική το 2005, με όλους να προσλαμβάνονται μεσούσης της περιόδου.

Το ίδιο συνέβη και στην άνοδο του 1999, όταν τον Σέρβο Στέβαν Όστοϊτς αντικατέστησε ο παίκτης-προπονητής Μιχάλης Ιορδανίδης και τελικά ο Φιλίππου, ο οποίος είναι μεταξύ εκείνων που, περισσότερο από τους υπόλοιπους, έχουν συνδέσει το όνομά τους με τον Α.Ο. Τρίκαλα:
διάστημαπροσ-λήψειςαγωνιστ.περίοδ.άνοδοιυποβιβασμοί Γιάννης  Κλαπανάρας  17ετία  1975-1992  7  8  —  ανέλαβε ενδιάμεσα:  1983 (στη Γ')  και 1992 (στη Γ')  τη μοναδική φορά που δεν αποτέλεσε λύση ανάγκης, ολοκλήρωσε 2 συνεχείς περιόδους (1979-1981 σε Β'). Το αυτό πέτυχε μόνον ο Αλεξάντερ Πέτροβιτς (1965-1967 σε Α').  Μιχάλης  Φιλίππου  13ετία  1995-2008  6  8  ανέλαβε ενδιάμεσα:  1995 (στη Β')  και 1999 (στη Α')  ανέλαβε ενδιάμεσα:  2001 (στη Γ')  και 2007 (στη Δ')  άνοδος σε 2 κατηγορίες,  αλλά και υποβιβασμός σε 3  άρχισε τη χρονιά:  2000 (στη Β')  δεν υπήρξε ολοκληρωμένη περίοδος στις 8 του  Ζόραν  Μπάμποβιτς  15ετία  1995-2010  4  6  αντικαταστάθηκε προς το τέλος:  2010 (στη Β')  ανέλαβε ενδιάμεσα:  2000 (στη Β')  μόνος που 3 φορές διατήρησε τη θέση του και το επόμενο έτος (Καραμφίλοβιτς-Φιλίππου από 2), κάτι που συνέβη μόλις 18 φορές στον ΑΟΤ άρχισε τη χρονιά:  2001 (στη Γ')  είχε ολοκληρωμένη περίοδο (1996-97 σε Β'), μία από τις μόλις 10 σε 50 χρόνια και τη μοναδική μετά το 1980-81 (Κλαπανάρας σε Β')
Άλλοι γνωστοί τεχνικοί που συνεργάστηκαν με το σύλλογο είναι κατά σειρά οι: Στέφανος Πετρίτσης, Νίκος Πάγκαλος, Νταν Γεωργιάδης, Παύλος Γρηγοριάδης, Νίκος Στριμπέλης, Στέφανος Γαϊτάνος, Γιώργος Παράσχος, Νίκος Γκουλής, Βασίλης Αντωνιάδης, Μιχάλης Ζιώγας, Γιώργος Βαζάκας, Σταύρος Διαμαντόπουλος και Σάββας Παντελίδης (ο τελευταίος από τους 5 που χρησιμοποιήθηκαν την περίοδο 2009–2010 της πλέον πρόσφατης ανόδου στη Β΄ Εθνική).

Ο Α.Ο. Τρίκαλα διαθέτει γενικά τη φήμη του “προπονητοφάγου” σωματείου, με περίπου 120 προσλήψεις τεχνικών (συμπεριλαμβάνονται οι υπηρεσιακοί) στο μισό αιώνα από την ίδρυσή του, δηλαδή 2,5 ανά έτος. Συχνά ήταν πρόσωπα που επανέρχονταν στον πάγκο της ομάδας, με αποτέλεσμα να πρόκειται για 85 συνολικά, εκ των οποίων οι 7 (με 13 προσλήψεις) από το εξωτερικό, κυρίως τα Βαλκάνια.

Μόνον οι Πέτροβιτς και Κλαπανάρας συμπλήρωσαν το μέγιστο διάστημα συνεχούς παραμονής των 2 αγωνιστικών περιόδων (με τελευταία το 1981), μόλις 18 φορές ξεκίνησε το πρωτάθλημα με τον προπονητή που ολοκλήρωσε το προηγούμενο (τελευταίος το 2008 ο Δημήτρης Νόλης) και μόνο 10 διατηρήθηκε ο ίδιος καθ' όλη τη διάρκεια της χρονιάς (τελευταία το 1996–1997 ο Μπάμποβιτς).

Στις δεκαετίες 1980 και 1990 της εναλλαγής μεταξύ Β΄ Εθνικής και Γ΄ Εθνικής Κατηγορίας, συνηθισμένη υπήρξε η χρησιμοποίηση 3 έως και 5 διαφορετικών την περίοδο, όμως το 2005–2006 αυτοί έγιναν 6 και την επόμενη χρονιά το ρεκόρ ανήλθε στους 8 σε 32 αγώνες πρωταθλήματος, με 2 μάλιστα (Γιώτης Τσαλουχίδης, Φιλίππου) να έχουν απολυθεί και την προηγούμενη από τον ίδιον ακριβώς πρόεδρο! Όπως ήταν φυσικό, ο Α.Ο. Τρίκαλα δεν απέφυγε τον υποβιβασμό στην Δ΄ Εθνική για δεύτερη φορά στην ιστορία του.

 Τμήμα καλαθοσφαίρισης 

Τον Ιούνιο του 2019 η διοίκηση ανακοίνωσε την ίδρυση και λειτουργία τμήματος καλαθοσφαίρισης για πρώτη φορά στην ιστορία του σωματείου. Αγωνίζεται με τα χρώματα και το έμβλημα του μητρικού συλλόγου. Προς τον σκοπό αυτό συμφωνήθηκε η μετονομασία του Α.Σ. Μάγοι Τρικάλων σε Αθλητικός Οργανισμός Τρίκαλα. Ξεκίνησε την πορεία του από το Πρωτάθλημα της Α1 Κατηγορίας Ανδρών της Ε.Σ.ΚΑ. Θεσσαλίας.«ΑΟ Τρίκαλα… και στο μπάσκετ!!!», άρθρο στον ιστότοπο GoalTrikala.gr, 21 Ιουνίου 2019.

Τον Αύγουστο του 2024 ανακοινώθηκε από κοινού η σύμπραξη του σωματείου Trikala Basket με τον Α.Ο. Τρίκαλα, με σκοπό οι κυανέρυθροι να αγωνιστούν στην Elite League, διότι τα Trikala Basket είχαν προβιβαστεί στην Elite League. Προς τον σκοπό αυτό συμφωνήθηκε η μετονομασία του Trikala Basket σε «Αθλητικός Όμιλος Τρίκαλα Basket». Ο Α.Ο. Τρίκαλα αποσύρθηκε από το πρωτάθλημα της National League 1.

 Τίτλοι 
Γ΄ Εθνική καλαθοσφαίρισης ανδρών:
2023–24

 Τμήμα χειροσφαίρισης 
Ο σύλλογος ίδρυσε το 2019 τμήμα χειροσφαίρισης, το οποίο έχει σήμερα παύσει τη λειτουργία του.«Ίδρυσε τμήμα χάντμπολ ο Α.Ο. Τρίκαλα», άρθρο στον ιστότοπο της εφημερίδας «Τα Μετέωρα», 3 Ιουλίου 2019. Ανακτήθηκε 8 Ιανουαρίου 2025.«Ο Ερασιτέχνης ΑΟ Τρίκαλα “τελειώνει” το τμήμα μπάσκετ;», άρθρο στον ιστότοπο goal-trikala.gr, 17 Μαρτίου 2023. Ανακτήθηκε 8 Ιανουαρίου 2025.

 Τμήμα ποδοσφαίρου σάλας 
Ο σύλλογος διέθετε στο πρόσφατο παρελθόν τμήμα ποδοσφαίρου σάλας, το οποίο έχει σήμερα παύσει τη λειτουργία του.

 Έμβλημα 
Κυρίαρχο στοιχείο του εμβλήματος του Α.Ο. Τρίκαλα αποτελούν δύο συνδεδεμένοι κύκλοι, ένας μπλε και ένας κόκκινος. Το 2009 παρουσιάστηκε από την τότε διοίκηση της Π.Α.Ε., ένα νέο έμβλημα.

 Σύνδεσμοι Φιλάθλων 
Ο σύλλογος θεωρείται από τους πλέον λαοφιλείς επαρχιακούς και ένας από τους πιο δημοφιλείς στη Θεσσαλία λόγω κυρίως του παρελθόντος του, αλλά και της υψηλής μέσης προσέλευσης θεατών ανά συνάντηση. Όταν αγωνιζόταν με επιτυχία στις τρεις ανώτερες εθνικές κατηγορίες της χώρας, είχαν σημειωθεί ρεκόρ χιλιάδων φιλάθλων στις κερκίδες του δημοτικού σταδίου, με το απόλυτο να κατέχει η αναμέτρηση Α.Ο. Τρίκαλα–Παναθηναϊκός που έληξε με σκορ 1–2 και διεξάχθηκε στις 12 Μαρτίου 1972 (8 μήνες μετά τον τελικό Πρωταθλητριών στο Γουέμπλεϊ), όπου διατέθηκαν συνολικά 18.231 εισιτήρια, ενώ οι θεατές ήταν ασφαλώς αρκετά περισσότεροι. Ανεπίσημα ωστόσο το ρεκόρ προσέλευσης συνέβη το 1999 στον αγώνα του Α.Ο. Τρίκαλα με τον Π.Α.Σ. Γιάννινα όπου παρευρέθηκαν περίπου 20.000 θεατές. Ακόμη όμως και όταν η ομάδα βρισκόταν στην Δ΄ Εθνική Κατηγορία, καταγράφηκαν προσελεύσεις που αριθμούσαν χιλιάδες κόσμου.

Ιστορικά, ο πρώτος οργανωμένος σύνδεσμος οπαδών του υπήρξε ο Σύνδεσμος Φιλάθλων Α.Ο. Τρίκαλα «Θύρα 4». Αυτή την στιγμή υπάρχει ο Σύνδεσμος Φιλάθλων «Σακαφλιάδες» με δυναμική παρουσία και δράση σε αρκετά επίπεδα. Τον προπομπό των Σακαφλιάδων αποτέλεσε ο ανεπίσημος σύνδεσμος των Hobo Boys, που πρώτος οργάνωσε και δημιούργησε θερμή συντονισμένη ατμόσφαιρα σε αγώνες του ΑΟΤ. Επίσης, από το 2019 έχει ιδρυθεί και η Λέσχη Φίλων Α.Ο. Τρίκαλα «Θύρα 4».

Αντιπαλότητες

Ο Α.Ο. Τρίκαλα από ιδρύσεως του έχει τεράστια αντιπαλότητα με την Αναγέννηση Καρδίτσας, λόγω της γειτνίασης των πόλεων των δύο ομάδων.

Σημειώσεις

 Παραπομπές 

 Πηγές 
 «Αθλητική ιστορία των Τρικάλων - Τόμος Β΄: ποδόσφαιρο», Βασίλειος Δ. Πελίγκος, έκδοση Φιλολογικού Ιστορικού Λογοτεχνικού Συνδέσμου ΦΙΛΟΣ Τρικάλων (εκτύπωση Αφοί Κυριακίδη), Θεσσαλονίκη 1993 (ISBN 960-343-225-3)
 «Το έπος της Α΄ Εθνικής», Γιώργος Ν. Παγιωτέλης, σειρά αφιερωμάτων περιοδικού «Οι ΠΑΓΚΟΣΜΙΟΙ» (τεύχη 12, 13, 16, 19 και 20), Αθήνα 1994 και 1995
 «Σήματα & χρώματα • Η γέννηση... και η ιστορία τους», Βαγγέλης Κουκούλογλου, Εκδόσεις Γ. Γεωργαλάς, Αθήνα 2000 (ISBN 960-8476-15-2)
 «Οι κορυφαίοι των γηπέδων • Βιογραφίες 500 Ελλήνων και ξένων ποδοσφαιριστών», συλλογικό έργο, έκδοση Πανελληνίου Συνδέσμου Αμειβομένων Ποδοσφαιριστών (Π.Σ.Α.Π.), Αθήνα 2010
 ΕΤ-Sports (σελ. 9), 4 Φεβρουαρίου 2008

 Εξωτερικοί σύνδεσμοι 


*
Αθλητικος Ομιλος
Κατηγορία:Ιδρύσεις αθλητικών συλλόγων το 1963
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1963
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2019
Κατηγορία:Σωματεία Ε.Σ.ΚΑ.Θ.
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι ποδοσφαίρου σάλας